สวัสดีค่ะ คือหนูมีอาการขากรรไกรค้างแล้วก็มีเสียงดังเอี๊ยดอ๊าดเหมือนกระดูกจะเสียดสีกันอ่ะคะ หนูมีอาการขากรรไกรค้างมานานแล้วค่ะ แต่เป็นๆหายๆ แล้วก็จะมีเสียงกึกๆ แต่พอมาช่วงอาทิตย์นี้เริ่มได้ยินเสียงแปลกๆตรงขากรรไกรที่นอกเนือจากเสียงกึกๆคือมันมีเสียงเหมือนกระดูกเสียดสีกันอย่างที่บอกเลยค่ะ หนูอยากทราบว่าขากรรไกรหนูเป็นอะไรคะ แล้วจะรักษายังไง ขอบค่ะ
สวัสดีค่ะ อาการขากรรไกรค้างและมีเสียงเอี๊ยดอ๊าด เหมือนกระดูกเสียดสีกัน อาจเกิดจาก ภาวะข้อต่อบริเวณขากกรรไกรอักเสบ อาจมีอาการปวดบริเวณข้อต่อขากรรไกรบริเวณใกล้ติ่งหูได้ โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บได้ สาเหตุอื่นๆเช่นต่อมน้ำลายบริเวณกกหูอักเสบ หรือเกิดตามหลังอุบัติเหตุเช่นการกระแทกแรงๆบริเวณดังกล่าวเบื้องต้น ควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้ ควรไปพบแพทย์หากปวดมากๆ มีปัญหาขากรรไกรค้าง ขยับและหุบให้เข้าที่ไม่ได้ตามปกติ